
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 142/2004 pentru suspendarea aplicării prevederilor Ordonanţei de urgenţă a Guvernului nr. 101/2004 privind preluarea de către Autoritatea pentru Valorificarea Activelor Statului a unor creanţe fiscale asupra societăţilor comerciale "RAFO" - S.A. Oneşti şi "CAROM" - S.A. Oneşti, cu care comisia noastră a fost sesizată în fond cu adresa Biroului Permanent nr.  P.L.-X 1din 1 februarie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă 
a Guvernului nr. 142/2004 pentru suspendarea aplicării prevederilor 
Ordonanţei de urgenţă a Guvernului nr. 101/2004 privind preluarea de 
către Autoritatea pentru Valorificarea Activelor Statului a unor creanţe
 fiscale asupra societăţilor comerciale "RAFO" - S.A. Oneşti 
şi "CAROM" - S.A. Oneşti
Cu adresa nr. P.L.-X 1 din 01 februarie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 142/2004 pentru suspendarea aplicării prevederilor Ordonanţei de urgenţă a Guvernului nr. 101/2004 privind preluarea de către Autoritatea pentru Valorificarea Activelor Statului a unor creanţe fiscale asupra societăţilor comerciale "RAFO" - S.A. Oneşti şi "CAROM" - S.A. Oneşti.
La întocmirea raportului s-au avut în vedere avizele Consiliului Legislativ, Comisiei juridice, de disciplină şi imunităţi, Comisiei pentru industrii şi servicii şi Comisiei pentru politică economică, reformă şi privatizare.
Prezentul proiect de Lege are ca obiect de reglementare suspendarea aplicării Ordonanţei de urgenţă a Guvernului nr. 101/2004 privind preluarea de către Autoritatea pentru Valorificarea Activelor Statului a unor creanţe fiscale asupra societăţilor comerciale "RAFO" - S.A. Oneşti şi "CAROM" - S.A. Oneşti din următoarele considerente:
- în scopul reevaluării impactului pe care măsurile cuprinse în acest act normativ le au în plan economic şi social;

- pentru clarificarea litigiilor juridice născute în urma emiterii acestei ordonanţe;

- pentru punerea de acord cu Programul de Guvernare pe perioada 2005 – 2008, aprobat prin Hotărârea Parlamentului nr. 24/2004 pentru acordarea încrederii Guvernului.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului: doamna Rodica Dumitriu – director general şi doamna Vlad Alina – expert - Ministerul Economiei şi Comerţului şi doamna Nistor Valeria – director adjunct – Ministerul Finanţelor Publice. 
La lucrările comisiei au participat  24  deputaţi, din totalul de 25 membri ai comisiei.

Raportul comisiei a fost adoptat cu 12 voturi pentru şi 9 împotrivă din voturile celor prezenţi.
Proiectul de Lege a fost adoptat de Senat în şedinţa din data de 27 ianuarie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege, în şedinţa din data de 08.02.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Expert parlamentar,
             Onete Alexandru

             Măţan Ofelia

